દેશની ભીતરમાં આપણે ગમે ત્યાં, ગમે તે કરતાં હોઈએ, ત્યારે પણ આ શહીદોને ભુલાય? તેમની કુરબાની-શહાદત ભુલાય? દેશની સરહદો પર રેલાવેલું તેમનું રક્ત ભૂલાય? જો ન તો આપણે તે યાદ કરીએ છીએ ખરા? બસ, તેની યાદ અપાવવા જ મંડાઈ હતી વીરરસથી પ્રચુર શહીદકથા! ભારતમાતાની રક્ષા કરતા ભારતના જવાનોની સમર્પિતતા અને દેશ માટેની દેશદાઝની આજની યુવાપેઢીને જાણ થાય તથા તેઓમાં દેશ પ્રત્યેની સદ્ભાવભરી લાગણી પેદા થાય, એ હેતુથી જ તો આ શહીદકથાનું આયોજન થયું હતું.